ธนชาตขายตราสารหนี้นอก12เดือนจ่าย4%
บลจ.ธนชาต&nbsp; คลอดกองทุนเปิดธนชาตตราสารหนี้ต่างประเทศ 124 ลงทุน 12 เดือน จ่ายผลตอบแทน 4%
5 ส.ค. 2554

บลจ.ธนชาต  คลอดกองทุนเปิดธนชาตตราสารหนี้ต่างประเทศ 124 ลงทุน 12 เดือน จ่ายผลตอบแทน 4%
นายสุรธีร์ กิตติวรวงศ์ ผู้ช่วยกรรมการผู้จัดการ บริษัทหลักทรัพย์จัดการกองทุน (บลจ.) ธนชาต เปิดเผยว่า ระหว่างวันที่ 8-9 ส.ค. บริษัทฯจะเสนอขายกองทุนเปิดธนชาตตราสารหนี้ต่างประเทศ 124 (T-FixFIF124)  อายุโครงการประมาณ 12 เดือน  มูลค่าโครงการ 2,000 ล้านบาท ลงทุนขั้นต่ำเพียง 1,000 บาท มีเป้าหมายผลตอบแทนประมาณ 4.00% ต่อปี  
กองทุนตั้งเป้าลงทุนในพันธบัตรรัฐบาลเกาหลีและหรือธนาคารแห่งชาติเกาหลีประมาณ  55.90%  เงินฝากสกุลเงิน UAE ธนาคารต่างประเทศในสหรัฐอาหรับเอมิเรตส์ประมาณ 22.00%  เงินฝากสกุลเงิน CNH ธนาคารต่างประเทศในมาเก๊าประมาณ 22.00%  และเงินฝากธนาคารพาณิชย์ประมาณ 0.10%  รวมทั้งจะป้องกันความเสี่ยงอัตราแลกเปลี่ยนเต็มจำนวนสำหรับเงินลงทุนในต่างประเทศ